Eskil Renfors

Emil Eskil Valfrid Renfors (17. joulukuuta 1865 Kortesjärvi – 18. maaliskuuta 1953 Tampere) oli suomalainen Vapaakirkon saarnaaja, toimittaja, sanoittaja ja säveltäjä.Ylioppilasmatrikkeli 1853–1899 : Emil Eskil Valfrid RenforsPappisluettelo - Suomen vapaakirkko: HelsinkiEskil Renfors 70-vuotias, Keskisuomalainen, 17.12.1935, nro 291, s. 4, Kansalliskirjaston digitaaliset aineistot Eskil Renforsin vanhemmat olivat pastori Karl Gustaf Renfors (1827–1906) ja Olivia Adolfina Bergroth (k. 1884). Hän pääsi ylioppilaaksi 1889 Viipurin lyseosta ja suoritti Helsingin yliopistossa teologisen alkututkinnon 1892.Yrjö Kotivuori, Ylioppilasmatrikkeli 1640–1852: Karl Gustaf Renfors. Verkkojulkaisu 2005. Luettu 6.12.2022. Renfors keskeytti teologian opintonsa yliopistossa ja siirtyi Vapaan Lähetyksen palvelukseen saarnaajaksi vuonna 1891. Hän oli Jyväskylän vapaan seurakunnan saarnaajana viiden vuoden ajan ja sen jälkeen saarnaajana Helsingissä ja viimeksi vuodesta 1910 alkaen Tampereella. Renfors oli Suomen Viikkolehden toimittajana toistakymmentä vuotta. Hän suomensi useita kirjoja, toimitti laulukirjoja ja sovitti ja sävelsi yksinlauluja. Renfors oli Vapaan Lähetyksen saarnaajaliiton johtokunnan jäsenenä ja puheenjohtajana useita vuosia. Hän toimi myös laulunopettajana Tampereen klassillisessa lyseossa.Henkilötietoja, Uusi Suomi, 17.12.1935, nro 340, s. 2, Kansalliskirjaston digitaaliset aineistot Eskil Renfors oli naimisissa 1894–1912 Tekla Katarina Mömmön (k. 1912) kanssa ja vuodesta 1915 ylihoitaja Agnes von Pfalerin kanssa. Eskil Renforsin sisaruksia olivat Amerikassa kuollut pastori Karl Axel Adhemar Koski, ent. Renfors (1854–1907) ja koulunjohtaja Alina Renfors (1855–1937). Kauppaneuvos Enok Raikamo, vuoteen 1932 Renfors oli Eskil Renforsin poika. == Julkaisuja == * Riemusointuja : yksi-ääniset säveleet. Eskil Renfors, Jyväskylä 1900 * Riemusointuja : uusi kokoelma hengellisiä lauluja, alkuperäisiä ja käännöksiä. Tekijä, Tammisaari 1901 * Morgonväkten; andlinga sånger samlade och utgifna af Vera Mandellöf och Eskil Renfors. Ekenäs 1904, suomeksi nimellä Aamuvartio: hengellisiä lauluja. Omistettu Suomen Christian Endeavour yhdistyksille; koonneet ja julkaisseet Vera Mandellöf ja Eskil Renfors. Fredrik Mandellöf, Tampere 1904 * Runoja vähävartijan maalta; kirjoittanut **Tarina. Tampere 1912 * Siionin muureilta; toim. Eskil Renfors. Suomen vapaalähetys, Tampere 1925 == Suomennoksia == * Kertomuksia lapsille ja nuorisolle. Wihko 1-2. Bergström, Kuopio 1897 * Kertomuksia lapsille ja nuorisolle. Wihko 3. Bergström, Kuopio 1898 * Andrew Murray : Jesus itse. G. M. Giescke, Tampere 1903, 2. painos 1908 (alkuteos Jesus himself) * Emily Nonnen : Elämän koulu eli Jalo siemen ja runsaat lyhteet : kertomus nuorille. G. M. Giescke, Tampere 1905 (alkuteos Lifvets skola eller Ädel säd och rika kärfvar) * Albert Lunde : Saarnoja. G. M. Giescke, Tampere 1906 (alkuteos Prædikener) * Wilhelm Montell : Herätys Wästerbyssä. P. R. Wiitanen, Parkano 1906 * Uskon kautta eli eräs nimetön Jeesuksen todistaja. Tampere 1906 * R. A. Torrey : Miten johtaa ihmiset Kristuksen luo. Tampere 1907 * A. Ernest Rohrbach : Herra, opeta meitä rukoilemaan : esitelmä Vaasassa keväällä 1911. Tampere 1911 * R. A. Torrey : Miten meidän tulee ... rukoilla?. G. M. Giescke, Tampere 1911, 4. Laina Vaismaan korj. painos nimellä Rukouksen siunaus. Ristin Voitto, Tikkurila 1969, 5. uud. painos Päivä, Hämeenlinna 2012 (alkuteos How to pray) == Lähteet == Luokka:Suomalaiset uskonnolliset vaikuttajat Luokka:Suomalaiset toimittajat Luokka:Suomentajat Luokka:Vuonna 1865 syntyneet Luokka:Vuonna 1953 kuolleet